Nordjyllands Politi beder nu om hjælp til at finde frem til den mand, der røvede KIWI på Nøhr Sørensens Vej i Aalborgbydelen Gug.

Nordjyllands Politi offentliggør nu en overvågningsvideo af gerningsmanden med håb om, at han kan genkendes: Se video af gerningsmanden HER Manden, der begik røveriet, beskrives som: mand, 20-30 år, 160-170 cm høj, iklædt sorte sko, sort fleece jakke samt sorte handsker, iført sort maskering med tilklippede øjenhuller, brune øjne samt brun hud omkring øjnene, talte gebrokkent dansk. Medbragte en Superbest pose samt 10-15 cm dolk. Dolken buede opad i spidsen. Kan muligvis genkendes på statur/højde. Genkender du manden, eller har du oplysninger i sagen, så skal du kontakte vicepolitikommissær Ole Jensen fra Nordjyllands Politi via 114.